отсъствието на други коментари съображения 57 и 58 от временния регламент, изменени съгласно съображения 71—74 по-горе, са по този начин потвърдени.
 4. Внос от засегнатата държава
 а) Обем, цена и пазарен дял на дъмпинговия внос на разглеждания продукт
 (76)
 Както е обяснено в съображения 57 и 58, обемите и пазарният дял на дъмпинговия внос на разглеждания продукт бяха преразгледани. Привеждането на данните на годишна основа и актуализирането на обемите потвърждават заключенията във временния регламент, че вносът и неговият пазарен дял нарастват значително от 2004 г. насам. Китайската страна поставя под въпрос методологията, използвана за индексирането на тези данни. Важно е да се подчертае, че използваните действителни, макар и индексирани данни показват както на предварителния, така и на окончателния етап значителен ръст на обема и пазарния дял на вноса от засегнатата държава.
 (77)
 Обемът на вноса на разглеждания продукт се е увеличил с повече от 150 % през разглеждания период.
 2004 г.
 2005 г.
 2006 г.
 2007 г.
 ПР
 Обем на вноса
 100
 75
 250
 200
 267
 Индекс: 2004 г. = 100
 Източник: Отговори на въпросниците и последващи данни.
 (78)
 Както е посочено в съображение 60 от временния регламент, средната експортна цена варира силно в зависимост от вида на внесения скенер за товари и от това не могат да се направят съдържателни заключения.
 (79)
 Пазарният дял на вноса от засегнатата държава се е увеличил повече от двойно през разглеждания период.
 2004 г.
 2005 г.
 2006 г.
 2007 г.
 ПР
 Пазарен дял на КНР
 15-25 %
 20-30 %
 40-50 %
 30-40 %
 40-50 %
 Индекс: 2004 г. = 100
 100
 121
 219
 183
 240
 Източник: Отговори на въпросниците и последващи данни.
 (80)
 Китайският производител твърди, че обемите след ПР (под формата на тръжни процедури, спечелени през ПР и довели до подписване на договори след ПР) трябва също да бъдат разгледани. В съответствие с разпоредбите на основния регламент събитията след ПР не се вземат под внимание, освен при извънредни обстоятелства. Китайският производител не се позова на такива извънредни обстоятелства. Освен това по съображения за сравнимост би трябвало също да се пренасочат и продажбите през периодите, предшестващи ПР. Искането следователно не се приема. Като се имат предвид увеличенията на вноса по отношение на обем и пазарен дял, приведени по-горе, това решение няма в никакъв случай да повлияе на факторите, разглеждани в настоящия случай.
 б) Подбиване на цените
 (81)
 Китайският производител твърди, че методиката за установяване на подбиване на цените, използвана на предварителния етап, е погрешна. Според него не е възможно да се сравнят неговите действителни продажни цени с тръжните цени, предложени в офертите на промишлеността на Съюза. В това отношение се отбелязва, че тази методика е счетена за най-подходяща поради необходимостта от справедливо сравнение на продукт, който е много сложен по своето естество и е обект на възлагане на обществени поръчки. От заинтересованите страни не са посочени други надеждни методи.
 (82)
 Следва да се посочи, че макар методиката да е остана същата като описаната по-горе, внесени бяха малки корекции в изчислението, което намали цените на промишлеността на Съюза, и те бяха разгласени пред заинтересованите